ลีลีย็อง ตูว์ราม

รูว์ดี ลีลีย็อง ตูว์ราม-อูว์เลียง (, ; เกิดวันที่ 1 มกราคม ค.ศ. 1972) เป็นอดีตนักฟุตบอลระดับอาชีพชาวฝรั่งเศสซึ่งทำหน้าที่เป็นกองหลัง ด้วยความรวดเร็ว, ทรงพลัง และมีความสามารถรอบตัว เขาสามารถทำหน้าที่ได้ทั้งในตำแหน่งกองหลังตัวกลางหรือเป็นแบ็กขวา ตลอดจนมีความสามารถทั้งในเกมรุกและเกมรับ

เขาเริ่มเป็นนักฟุตบอลระดับอาชีพในบ้านเกิดของเขาร่วมกับสโมสรฟุตบอลมอนาโก ตลอดจนได้ลงแข่งในลีกสูงสุดที่ประเทศฝรั่งเศส, อิตาลี และสเปนมานานกว่า 15 ฤดูกาล โดยทำผลงานได้อย่างโดดเด่นในลีกเซเรียอาร่วมกับทั้งสโมสรฟุตบอลปาร์มาและยูเวนตุส ก่อนที่จะจบอาชีพค้าแข้งกับสโมสรฟุตบอลบาร์เซโลนา ส่วนการทำหน้าที่ร่วมกับทีมชาติฝรั่งเศส ตูว์รามเป็นนักฟุตบอลคนสำคัญของทีมที่คว้าแชมป์ฟุตบอลโลก 1998 นอกจากนั้น ทีมของเขายังคว้าแชมป์ฟุตบอลชิงแชมป์แห่งชาติยุโรป 2000 และเขาช่วยให้ทีมชาติฝรั่งเศสได้รองแชมป์ฟุตบอลโลก 2006 ทั้งนี้ ตูว์รามเป็นนักฟุตบอลที่ติดทีมชาติมากที่สุดในประวัติศาสตร์ของฟุตบอลทีมชาติฝรั่งเศส โดยลงแข่ง 142 นัดระหว่าง ค.ศ. 1994 ถึง 2008 จนกระทั่งอูว์โก โยริส ทำสถิติเหนือกว่าใน ค.ศ. 2022

ตูว์รามได้รับการขนานนามว่าเป็นบุคคลที่ "ขยัน" นอกสนาม ครั้นใน ค.ศ. 2010 เขาได้เป็นทูตของกองทุนเพื่อเด็กแห่งสหประชาชาติ และโดดเด่นด้านความคิดริเริ่มของเขาในการต่อสู้กับอคติทางเชื้อชาติ

 ชีวิตในวัยเด็ก 
ตูว์รามเกิดที่กัวเดอลุปในเฟรนช์เวสต์อินดีส กระทั่งครอบครัวของเขาย้ายไปอยู่ที่ฝรั่งเศสแผ่นดินใหญ่ใน ค.ศ. 1981

 อ้างอิง 

 แหล่งข้อมูลอื่น 





หมวดหมู่:นักฟุตบอลชายชาวฝรั่งเศส
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นปาร์มากัลโช 1913
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในลีกเอิง
หมวดหมู่:ผู้เล่นในเซเรียอา
หมวดหมู่:ผู้เล่นในลาลิกา
หมวดหมู่:นักฟุตบอลชายทีมชาติฝรั่งเศส
หมวดหมู่:ผู้เล่นในฟุตบอลชิงแชมป์แห่งชาติยุโรป 1996
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลชิงแชมป์แห่งชาติยุโรป 2000
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:ฟีฟ่า 100